  Туспуктэм: Руслан Нуриахметов Ижкарысь нылпи элькун эмъяськонние 2023-тӥ ар кутсконысен пуны но коӵыш куртчемен 170 нылпи вазиськиз. Кылем но валлян аръёсын ӵошатыса, туэ куртчылэмъёс тросгес. Со сярысь Удмуртиысь кивалтэтлэн тӧроезлэн воштӥсез Эльвира Пинчук мерлыко вотэсъёсысь бамаз ивортӥз. Нылпиос вылэ, калгыса ветлӥсь пуныос но коӵышъёс сяна, гуртын вордэмъёсыз но омырскыны шедьылӥзы. Тросаз учыръёсы киосты, пыдъёсты но ымнырез куртчылӥзы. Эмчиос тодэ вайыто, пӧйшур куртчыку одно ик эмъюртэ вазиськоно. Ӧнерчиос яраез утялтозы, кулэ дыръя вурозы но урмон висёнлэсь прививкаос назначить карозы. Куинь толэзь ӵоже пельпуме куать вацина пуктоно луоз. Тодэ вайытом, Удмуртиын 2023-тӥ ар кутсконысен 75 мурт шыр висёнэн черлаз, соос пӧлын куинь пинал. Тегъёс: Тазалык пӧйшуръёс пиналъёс вакцина Удмуртия  